डोमिनिका भा डॉमिनीका कैरेबियन सागर में एगो दीपीय देस बा। ई दीपीय देस विंडवार्ड दीप के हिस्सा हवे जे खुद लेसर एंटीलीज नाँव के दीपसमूह के हिस्सा हवे। ई इलाका कैरेबियन सागर के पूरबी हिस्सा में पड़े ला। ई दीप गुआडेलोप दीप के दक्खिन-दक्खिनपूरुब में आ मार्टिनीक के उत्तर पच्छिम में बा। एकर कुल एरिया  बा, इहाँ के सभसे ऊँच अस्थान मोर्ने डायाब्लोटिंस समुंद्र तल से  के ऊँचाई पर बा। साल 2011 में भइल जनगणना में एकर कुल जनसंख्या 71,293 रहल।